সুপ্রিম কোর্টের রায় নিয়ে মন্তব্য! মমতাকে আদালত অবমাননার নোটিস

কলকাতা: চাকরি বাতিল প্রসঙ্গে সুপ্রিম কোর্টের রায় নিয়ে ‘মন্তব্য’ করায় আদালত অবমাননার অভিযোগ উঠেছে মুখ্যমন্ত্রীর বিরুদ্ধে। ‘আত্মদীপ’ নামে একটি স্বেচ্ছাসেবী সংস্থার তরফে মমতা বন্দ্যোপাধ্যায়কে (Mamata Banerjee) আইনি নোটিস পাঠিয়েছে। মুখ্যমন্ত্রীকে আইনি নোটিস পাঠিয়েছেন দিল্লির আইনজীবী সিদ্ধার্থ দত্ত। নোটিসে তিনি জানিয়েছেন, দেশের শীর্ষ আদালতের রায় সকলকেই মেনে নিতে হবে। চাকরিহারাদের নিয়ে সুপ্রিম কোর্টের রায়কে মুখ্যমন্ত্রী মানতে চাইছেন না বলে অভিযোগ করা হয়েছে নোটিসে। মুখ্যমন্ত্রী যদি নিজের মন্তব্যের জন্য প্রকাশ্যে ক্ষমা না চান, তা হলে তাঁর বিরুদ্ধে আদালত অবমাননার মামলা করা হবে। তাঁর বিরুদ্ধে আইনি পদক্ষেপ চেয়ে আদালতে যাওয়া হবে। যদিও রাজ্য সরকারের তরফে বার বার আইনি পথে এগোনোরই বার্তা দেওয়া হয়েছে।

মুখ্যমন্ত্রীকে আইনি নোটিস নিয়ে প্রতিক্রিয়া জানিয়েছেন তৃণমূল মুখপাত্র কুণাল ঘোষ (Kunal Ghosh)। বৃহস্পতিবার এক্স হ্যান্ডলে এই বিষয় পোস্ট করে লেখেন, সুপ্রিম কোর্টের রায়ে যাঁরা চাকরিহারা, তাঁদের পাশে দাঁড়িয়েছেন মুখ্যমন্ত্রী। তাঁদের চাকরি কী ভাবে ফিরিয়ে দেওয়া যায়, মুখ্যমন্ত্রী সেই চেষ্টা করছেন। তিনি বিচারব্যবস্থায় সম্পূর্ণ আস্থা রাখেন। বিচারপতিদের সম্মান দেন। কোনও রায়ে সাধারণ মানুষ ন্যায়বিচার না পেলে ক্ষতি হতে পারে। অংশ নিয়ে দ্বিমত পোষণ করে পুনর্বিবেচনার কথা বলেন। কুণালের কথায়, ‘‘জটিলতা তৈরি করে প্রক্রিয়ার গতি কমানোর চক্রান্ত। চাকরিহারারা কী চান? মুখ্যমন্ত্রীর চেষ্টা সফল হোক। আপনাদের চাকরি বাঁচুক। না কি এ সব আইনি জট পাকানোর চক্রান্তকারীরা জটিলতা বাড়াক? অবস্থান নিন আপনারা।

আরও পড়ুন: চাকরিহারাদের সঙ্গে কী কথা বললেন অভিজিৎ গাঙ্গুলি?

সোমবার চাকরিহারাদের নিয়ে নেতাজি ইন্ডোর স্টেডিয়ামে সভা করেছিলেন মমতা বন্দ্যোপাধ্যায়। ওই দিন চাকরিহারাদের পাশে থাকার আশ্বাস দিয়েছিলেন তৃণমূলনেত্রী। মমতা বলেছিলেন, ‘কারো চাকরি কাড়ার এই অধিকার কারো নেই।’ তিনি বলছেন, আমাদের প্ল্যান এ রেডি, বি রেডি, সি রেডি, ডি রেডি, ই রেডি। এই কথা বলার জন্য আমাকে জেলে ভরে দেওয়া হতে পারে। কিন্তু, আই ডোন্ট কেয়ার। সেই বক্তব্যের পরিপ্রেক্ষিতেই মুখ্যমন্ত্রীকে আইনি নোটিস পাঠিয়েছে এক স্বেচ্ছাসেবী সংস্থার পক্ষ থেকে। সংস্থার পক্ষ থেকে আইনজীবী সিদ্ধার্থ দত্ত আইনি নোটিস পাঠিয়ে বলেছেন, চাকরিহারাদের সমাবেশে মুখ্যমন্ত্রী যে বক্তব্য রেখেছেন, তা সরাসরি আদালত অবমাননার শামিল।

অন্য খবর দেখুন

The post সুপ্রিম কোর্টের রায় নিয়ে মন্তব্য! মমতাকে আদালত অবমাননার নোটিস first appeared on KolkataTV.

The post সুপ্রিম কোর্টের রায় নিয়ে মন্তব্য! মমতাকে আদালত অবমাননার নোটিস appeared first on KolkataTV.